
CONVOCATÒRIA PER A LA CONCESSIÓ DELS PREMIS DE CULTURA DEL BERGUEDÀ 2020

Es fa públic que en el decret de presidència número 2020-0196, de 23 d’octubre de 2020, s’han aprovat els acords següents en relació a la convocatòria esmentada:

Primer.- Obrir la convocatòria per a la concessió dels Premis de Cultura del Berguedà, mitjançant concurrència competitiva, d’acord amb les bases reguladores corresponents, aprovades pel Ple del Consell Comarcal del Berguedà el dia 8 de juliol de 2020, i publicades al BOPB el dia 23 de setembre de 2020.

[bookmark: _GoBack]Segon.- Indicar que les partides pressupostàries per a les subvencions són les següents:

	Partida pressupostària
	Categoria de Premis
	Quantitat

	2020/07/334/481
	Premi a la Difusió Cultural
	750€

	2020/07/334/481
	Premi a la Creació Artística
	750€



Tercer.- Establir que l’objecte d’aquesta convocatòria és la concessió dels Premis de Cultura del Berguedà per a l’any 2020, adreçats a persones majores de 18 o entitats, empreses i col·lectius que compleixin els requisits, condicions i les finalitats establertes a les bases reguladores, i presentin els documents que s’hi detallen. Establir també que els criteris de valoració de les sol·licituds són els indicats a les bases. 

Quart.- L’òrgan competent per a la instrucció i resolució del procediment és l’Àrea de Cultura del Consell Comarcal del Berguedà. El Jurat dels Premis de Cultura, nomenat pel President del Consell Comarcal del Berguedà, serà l’encarregat de fer l’aprovació definitiva.

Cinquè.- Establir que el termini de presentació de sol·licituds serà de 30 dies naturals a partir de l’endemà de la publicació de la convocatòria al BOPB per mitjà de la comunicació a la Base de Datos Nacional de Subvenciones.

Sisè.- Establir que el Jurat dels Premis de Cultura ha de resoldre en el termini màxim de 3 mesos a comptar de l’endemà de la data de publicació de la convocatòria. La resolució posa fi a la via administrativa. S’utilitzarà la notificació electrònica per als tràmits relacionats amb la convocatòria. Tots els documents seran penjats a la pàgina web del Consell Comarcal del Berguedà (www.bergueda.cat). 

